stanford-oval/wikipedia huggingface dataset:
โรงเรียนนวมินทราชินูทิศ เตรียมอุดมศึกษาน้อมเกล้า
รายนามผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนนวมินทราชินูทิศ เตรียมอุดมศึกษาน้อมเกล้า
| รายชื่อ | ระยะเวลาอยู่ในตำแหน่ง |  |
| 1. นายเผดิม สุวรรณโพธิ์ | พ.ศ. 2535 |  |
| 2. นางสาวสุกัญญา สันติพัฒนาชัย | พ.ศ. 2535 — พ.ศ. 2540 |  |
| 3. นางภรภัทร สิทธิวงศ์ | พ.ศ. 2540 — พ.ศ. 2545 |  |
| 4. นายวิศัลย์ โกมุทพงศ์ | พ.ศ. 2545 — พ.ศ. 2549 |  |
| 5. นายสมพงษ์ พลสูงเนิน | พ.ศ. 2549 — พ.ศ. 2551 |  |
| 6. นางศิริพันธุ์ สุพรรณนพ | พ.ศ. 2551 — พ.ศ. 2558 |  |
| 7. นายสุรพล พาลี | พ.ศ. 2558 — พ.ศ. 2562 |  |
| 8. นายประภาส พริพล | พ.ศ. 2562 — พ.ศ. 2567 |  |
| 9. ดร.พิสิษฐ์ ศุภวัฒน์ธนบดี | พ.ศ. 2567 — ปัจจุบัน |  |
สถานีโทรทัศน์จีน

| --- | --- |

ประเภท: สถานีโทรทัศน์ระบบแซทไลท์,  และระบบเคเบิล
อุตสาหกรรม: Television Broadcasting
ก่อตั้ง: 31 ตุลาคม 1969
สำนักงานใหญ่: ไทเป, ไต้หวัน
ผลิตภัณฑ์: คอนเทนท์รายการโทรทัศน์, รูปแบบรายการโทรทัศน์
บริษัทแม่: Want Want China Times
เว็บไซต์: www.ctv.com.tw
อาคารสถานีโทรทัศน์ ซีทีวี ในไทเป
สถานีโทรทัศน์จีน (ซีทีวี; อังกฤษ: China Television Company, Ltd. จีน: 中國電視公司; พินอิน: Zhōngguó Diànshì Gōngsī; เป่อ่วยยี: Tiong-kok-tiān-sī-kong-si; จู้อิน: ㄓㄨㄥ ㄍㄨㄛˊ ㄉㄧㄢˋ ㄕˋ ㄍㄨㄥ ㄙ) (เดิมชื่อ Taiwan Daytime TV (TDT) ในปี 1969-1975) เป็น บริษัทแพร่ภาพโทรทัศน์ที่ตั้งอยู่ในไทเป ประเทศไต้หวัน  ก่อตั้งขึ้นเมื่อวันที่ 3 กันยายน พ.ศ. 2511 โดยพรรคชาตินิยมแห่งสาธารณรัฐจีนในขณะนั้น พร้อมทั้งถือหุ้นใหญ่ของเครือข่าย  ทดลองออกอากาศครั้งแรกเมื่อวันที่ 9 ตุลาคม พ.ศ. 2512 และออกอากาศอย่างเป็นทางการในวันที่ 31 ตุลาคมปีเดียวกัน
ประวัติ

ช่องซีทีวี เป็นสถานีโทรทัศน์ช่องแรกที่ออกอากาศโทรทัศน์สีเต็มรูปแบบไปทั่วเกาะไต้หวัน
เมื่อวันที่ 9 สิงหาคม 2542 ช่องดังกล่าวได้รับการจดทะเบียนในตลาดหลักทรัพย์ไต้หวันและกลายเป็น บริษัท ออกอากาศสาธารณะแห่งแรกบนเกาะไต้หวัน
ในปี 2549 เนื่องจากผลกระทบจากกฎหมายปฏิรูปสื่อในไต้หวันที่กำหนดให้พรรคการเมืองทั้งหมดต้องถอนการควบคุมใน บริษัท วิทยุและโทรทัศน์ 90% ของหุ้นซีทีวี จึงถูกขายให้กับกลุ่มสื่อ China Times ทำให้สถานีมีช่องว่างในบางส่วน  ความกังวลเกี่ยวกับทีวีดาวเทียมโดยเฉพาะอย่างยิ่ง Chung T'ien Television (CTi) หนึ่งในผู้จัดรายการโทรทัศน์เคเบิลรายใหญ่ในไต้หวัน  ตอนนี้รายการซีทีวี บางรายการออกอากาศในสองช่องของ CTi บนระบบเคเบิล
แหล่งข้อมูลอื่น

CTV Official Site
เจ้าชายฮุซัยน์ มกุฎราชกุมารแห่งจอร์แดน

| ธรรมเนียมพระยศของ เจ้าฟ้าชายมกุฎราชกุมาร |
| --- | --- |
ธงประจำพระอิสริยยศ
การทูล: His Royal Highness (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Royal Highness (พ่ะย่ะค่ะ/เพคะ)
เจ้าชายฮุซัยน์ บิน อับดุลลอฮ์ (อาหรับ: الحسين بن  عبد الله, Ḥusayn ibn ʿAbdullāh; พระราชสมภพ 28 มิถุนายน พ.ศ. 2537) ทรงดำรงพระราชอิสริยยศ พระรัชทายาทแห่งราชอาณาจักรฮัชไมต์จอร์แดนตั้งแต่ปี พ.ศ. 2552 ทรงเป็นพระราชโอรสพระองค์ใหญ่ในสมเด็จพระราชาธิบดีอับดุลลอฮ์ที่ 2 และราชินีรานยา เมื่อทรงบรรลุนิติภาวะแล้วในปีพ.ศ. 2555 เจ้าชายฮุซัยน์ทรงปฏิบัติพระราชกรณียกิจในฐานะผู้สำเร็จราชการแทนพระองค์หลายต่อหลายครั้ง
เจ้าชายฮุซัยน์ ปัจจุบันทรงดำรงพระยศทางการทหารระดับร้อยโทในกองทัพจอร์แดน และในปีพ.ศ. 2559 พระองค์ทรงสำเร็จการศึกษาระดับปริญญาตรีจากมหาวิทยาลัยจอร์จทาวน์ ในสาขาวิชาประวัติศาสตร์สากล  นับตั้งแต่ปี พ.ศ. 2555 เจ้าชายฮุซัยน์ได้ทรงปฏิบัติพระราชกรณียกิจในฐานะผู้สำเร็จราชการแทนพระองค์อยู่หลายครั้ง และเสด็จพระราชดำเนินพร้อมด้วยพระราชบิดาในการเยือนทั้งในและต่างประเทศ พระองค์ได้ทรงจัดตั้งมูลนิธิในพระราชูปถัมภ์ (Crown Prince Foundation) ซึ่งรับผิดชอบในเรื่องของมหาวิทยาลัยเทคนิคและโครงการด้านวิทยาศาสตร์และมนุษย์ธรรม
ในปี พ.ศ. 2558 เมื่อทรงมีพระชนมายุ 20 พรรษา เจ้าชายฮุซัยน์ทรงเป็นผู้ที่อายุน้อยที่สุดในการเป็นประธานการประชุมคณะมนตรีความมั่นคงแห่งสหประชาชาติ  หลังจากทรงสำเร็จการศึกษาจากโรงเรียนนายร้อยทหารบกแซนด์เฮิร์ตซ์ ในปี พ.ศ. 2560 พระองค์มีพระราชดำรัส ณ การประชุมสมัชชาใหญ่แห่งสหประชาชาติในเดือนกันยายน
นักสังเกตการณ์คาดการณ์ว่าพระองค์จะเริ่มมีบทบาทมากขึ้นทั้งในจอร์แดนและต่างประเทศ
พระชนม์ชีพช่วงต้น > พระราชสมภพ

เจ้าชายฮุซัยน์ มกุฎราชกุมารแห่งจอร์แดน เสด็จพระราชสมภพเมื่อวันที่ 28 มิถุนายน พ.ศ. 2537 ณ กรุงอัมมาน เป็นพระราชโอรสพระองค์ใหญ่ในสมเด็จพระราชาธิบดีอับดุลลอฮ์ที่ 2และสมเด็จพระราชินีรานยาแห่งจอร์แดน เป็นพระราชนัดดาในสมเด็จพระราชาธิบดีฮุซัยน์แห่งจอร์แดนและเจ้าหญิงมูนา อัลฮุซัยน์ อดีตพระวรราชชายาชาวอังกฤษ ทรงเป็นสมาชิกราชวงศ์ฮัชไมต์และเป็นลูกหลานรุ่นที่ 42 ของผู้เผยพระวจนะอิสลาม มุฮัมมัด โดยสืบเชื้อสายจากลูกสาวของท่านศาสดานบีฟาฏิมะฮ์และสามีของนาง อะลี
พระนาม "ฮุซัยน์" นั้น นำมาจากพระนามของสมเด็จพระบรมอัยกาธิราช
เจ้าชายฮุซัยน์มีพระขนิษฐาและพระอนุชาสามพระองค์ คือ เจ้าหญิงอีมาน, เจ้าหญิงซัลมา และเจ้าชายฮาเชมพระอนุชาพระองค์เล็ก
พระชนม์ชีพช่วงต้น > การศึกษา

• ทรงสำเร็จการศึกษาระดับประถมศึกษาจากโรงเรียนนานาชาติชูอูฟาทและโรงเรียนนานาชาติอัมมาน
• ทรงสำเร็จการศึกษาระดับมัธยมศึกษาตอนต้นและตอนปลายจากโรงเรียนคิงส์ อะคาเดมี่ ปีพ.ศ. 2555
• ทรงสำเร็จการศึกษาระดับปริญญาตรีจากมหาวิทยาลัยจอร์จทาว์น กรุงวอชิงตัน ดี.ซี. สหรัฐ สาขาวิชาประวัติศาสตร์สากล ปีพ.ศ. 2559
• ทรงสำเร็จการศึกษาจากโรงเรียนนายร้อยทหารบกแซนต์เฮิร์ตซ์ สหราชอาณาจักร ปีพ.ศ. 2560
พระรัชทายาท > พระรัชทายาทในรัชกาลของสมเด็จพระราชาธิบดีฮุซัยน์

เจ้าชายอับดุลลอฮ์มิได้คาดว่าจะได้ขึ้นครองบัลลังก์ แม้จะทรงเป็นพระราชโอรสพระองค์ใหญ่ในสมเด็จพระราชาธิบดีฮุซัยน์แห่งจอร์แดน เนื่องจากพระราชบิดาได้ทรงสถาปนาเจ้าชายฮัสซัน พระปิตุลาของพระองค์เป็นพระรัชทายาทแล้วตั้งแต่ปีพ.ศ. 2508
ไม่นานก่อนที่สมเด็จพระราชาธิบดีฮุซัยน์จะเสด็จสวรรคตเมื่อวันที่ 7 กุมภาพันธ์ พ.ศ. 2542 ทรงสถาปนาเจ้าชายอับดุลลอฮ์ขึ้นเป็นพระรัชทายาทแทนเจ้าชายฮัสซัน
พระรัชทายาท > พระรัชทายาทในรัชกาลของสมเด็จพระราชาธิบดีอับดุลลอฮ์ที่ 2

เนื่องด้วยพระประสงค์ของพระราชบิดา สมเด็จพระราชาธิบดีอับดุลลอฮ์ที่ 2 ได้ทรงสถาปนาเจ้าชายฮัมซา พระราชโอรสในสมเด็จพระราชาธิบดีฮุซัยน์ ประสูติแต่สมเด็จพระราชินีนูร์ พระอนุชาต่างพระชนนีขึ้นเป็นพระรัชทายาทในรัชกาลของพระองค์
วันที่ 28 พฤศจิกายน พ.ศ. 2547 สมเด็จพระราชาธิบดีอับดุลลอฮ์ที่ 2 ได้ทรงถอดถอนเจ้าชายฮัมซาออกจากตำแหน่งมกุฎราชกุมาร แม้ว่าตำแหน่งมกุฎราชกุมารจะถูกเว้นว่างไว้ก็ตาม รัฐธรรมนูญแห่งราชอาณาจักรฮัชไมต์จอร์แดนได้ให้สิทธิของบุตรหัวปีในการสืบราชบัลลังก์ หมายความว่าพระราชโอรสพระองค์ใหญ่ในสมเด็จพระราชาธิบดีจะทรงเป็นลำดับที่หนึ่งโดยอัตโนมัติในลำดับการสืบราชสันตติวงศ์จอร์แดน เจ้าชายฮุซัยน์จึงทรงเป็นพระรัชทายาททันทีที่พระปิตุลาของพระองค์สูญเสียตำแหน่งมกุฎราชกุมาร นักวิเคราะห์คาดหวังอย่างมากว่าสมเด็จพระราชาธิบดีจะทรงพระราชทานพระราชอิสริยยศอย่างเป็นทางการให้กับเจ้าชายฮุซัยน์
วันที่ 2 กรกฎาคม พ.ศ. 2552 สมเด็จพระราชาธิบดีอับดุลลอฮ์ที่ 2 ได้ทรงออกพระราชกฤษฎีกาสถาปนาเจ้าชายฮุซัยน์ พระชันษา 15 ปีขึ้นเป็นพระรัชทายาท ทรงดำรงพระราชอิสริยยศ มกุฎราชกุมารแห่งราชอาณาจักรฮัชไมต์จอร์แดน
พระราชกรณียกิจ

บทบาทขององค์มกุฎราชกุมารนั้นแตกต่างจากสมเด็จพระราชาธิบดีอับดุลลอฮ์ที่ 2 อย่างชัดเจน เนื่องจากทรงปฏิบัติพระราชกรณียกิจโดยอยู่ภายใต้รัฐธรรมนูญและมิทรงใช้พระราชอิสริยยศของพระองค์ในตำแหน่งทางการเมืองใดๆ เจ้าชายฮุซัยน์ทรงปฏิบัติพระราชกรณียกิจครั้งแรกอย่างเป็นทางการในเดือนมิถุนายน พ.ศ. 2553 เมื่อพระองค์ทรงเป็นผู้แทนพระราชบิดาในการเฉลิมฉลองวันครบรอบการปฏิวัติอาหรับและวันกองทัพจอร์แดน
เจ้าชายฮุซัยน์เสด็จพระราชดำเนินพร้อมด้วยพระราชบิดาทั้งแบบเป็นทางการและการทหาร และได้ปฏิบัติพระราชกรณียกิจในฐานะผู้สำเร็จราชการแทนพระองค์ในช่วงที่สมเด็จพระราชาธิบดีอับดุลลอฮ์ที่ 2 เสด็จออกนอกประเทศ
เจ้าชายฮุซัยน์ได้ทรงจัดตั้งมูลนิธิในพระราชูปถัมภ์(Crown Prince Foundation) ซึ่งรับผิดชอบในเรื่องของมหาวิทยาลัยเทคนิคและโครงการด้านวิทยาศาสตร์และมนุษย์ธรรม มูลนิธิดังกล่าวได้ริเริ่มโครงการ Haqiq ซึ่งมีวัตถุประสงค์เพื่อส่งเสริมเยาวชนให้เป็นอาสาสมัครในโครงการฝึกงานของนาซา โครงการ MASAR เพื่อส่งเสริมนวัตกรรมเทคโนโลยีอวกาศและโครงการ Hearing Without Borders ซึ่งมอบเงินทุนประสาทหูเทียมสำหรับชาวจอร์แดนที่มีความบกพร่องทางการได้ยิน ผู้ฝึกงานจากโครงการนาซ่าได้สร้างคิวบ์ (ดาวเทียมขนาดเล็ก) ชื่อ JY1 ซึ่งเป็นดาวเทียมดวงแรกของจอร์แดนที่มีกำหนดจะเปิดตัวในปีพ.ศ. 2561 โครงการ cubesat นั้นตั้งชื่อตามสายสัญญาณวิทยุสมัครเล่นของสมเด็จพระราชาธิบดีฮุซัยน์
ในปีพ.ศ. 2556 ทรงเข้าร่วมการฝึกซ้อมกับสมาชิกกองกำลังพิเศษจอร์แดน กองกำลังต่อต้านการก่อการร้าย 71st
วันที่ 14 กรกฎาคม พ.ศ. 2557 เจ้าชายฮุซัยน์ เสด็จพระราชดำเนินไปที่ศูนย์การแพทย์สมเด็จพระราชาธิบดีฮุซัยน์ในอัมมาน ที่ซึ่งชาวปาเลสไตน์ที่ได้รับบาดเจ็บจากการหลบหนีฉนวนกาซาได้รับการรักษา
วันที่ 23 เมษายน พ.ศ. 2558 เมื่อทรงมีพระชนมายุ 20 พรรษา เจ้าชายฮุซัยน์ทรงเป็นผู้ที่อายุน้อยที่สุดในการเป็นประธานการประชุมคณะมนตรีความมั่นคงแห่งสหประชาชาติ ในระหว่างการประชุมพระองค์ทอดพระเนตรการอภิปรายเกี่ยวกับวิธีการป้องกันไม่ให้คนหนุ่มสาวเข้าร่วมกลุ่มหัวรุนแรง นายบัน คี-มูน เลขาธิการสหประชาชาติกล่าวถึงเจ้าชายฮุซัยน์ว่า "ทรงมีพระชนมายุไม่ถึง 21 พรรษา แต่พระองค์คือผู้นำในศตวรรษที่ 21"
ในเดือนพฤษภาคม พ.ศ. 2560 เจ้าชายฮุซัยน์มีพระราชดำรัสต้อนรับในช่วงการประชุมเศรษฐกิจโลกซึ่งจัดขึ้นที่ชายฝั่งจอร์แดนของทะเลเดดซี เมื่อทรงสำเร็จการศึกษาจากโรงเรียนนายร้อยทหารบกแซนเฮิร์ตซ์ พระองค์มีพระราชดำรัส ณ การประชุมสมัชชาใหญ่แห่งสหประชาชาติในเดือนกันยายน ปีเดียวกัน
ชีวิตส่วนพระองค์

บัญชีอินสตาแกรมส่วนพระองค์ของเจ้าชายฮุซัยน์มีผู้ติดตามมากกว่า 2 ล้านคนในเดือนกรกฎาคม พ.ศ. 2562 ทรงโพสต์พระรูปเกี่ยวกับพระราชกรณียกิจทั้งแบบเป็นทางการและการทหารของพระองค์ ซึ่งรวมถึงการทรงพระอักษร ทรงกีฬาฟุตบอล ทรงรถจักรยานยนต์และทรงเครื่องดนตรีกีตาร์
เจ้าชายฮุซัยน์ทรงงานร่วมกับองค์กรจิ๊กซอว์ในเครือของบริษัทกูเกิล ตั้งแต่เดือนมกราคม พ.ศ. 2561 จนถึงปัจจุบัน
พระเกียรติยศ > พระอิสริยยศ

ฮิสรอยัลไฮเนส เจ้าชายฮุซัยน์ บิน อับดุลลอฮ์แห่งจอร์แดน (28 มิถุนายน พ.ศ. 2537 – 28 พฤศจิกายน พ.ศ. 2547)
ฮิสรอยัลไฮเนส มกุฎราชกุมารแห่งจอร์แดน (2 กรกฎาคม พ.ศ. 2552 – ปัจจุบัน)
พระเกียรติยศ > เครื่องราชอิสริยาภรณ์จอร์แดน

จอร์แดน: เครื่องราชอิสริยาภรณ์ดาราแห่งจอร์แดน ชั้นอัศวิน
พระเกียรติยศ > เครื่องราชอิสริยาภรณ์ต่างประเทศ

บาห์เรน: เครื่องราชอิสริยาภรณ์แห่งยุคฟื้นฟู สมเด็จพระราชาธิบดีฮาหมัด ชั้นที่หนึ่ง (5 กุมภาพันธ์ พ.ศ. 2562)
นอร์เวย์: เครื่องราชอิสริยาภรณ์เซนต์โอลาฟ ชั้นอัศวินแกรนด์ครอส (2 มีนาคม พ.ศ. 2563)
พระเกียรติยศ > พระยศทางทหาร

• พ.ศ. 2555: ร้อยตรี
• พ.ศ. 2561: ร้อยโท
เจ้าชายฮุซัยน์ มกุฎราชกุมารแห่งจอร์แดนและสมเด็จพระราชาธิบดีอับดุลลอฮ์ที่ 2 ในระหว่างการพบปะกับรัฐมนตรีต่างประเทศของสหรัฐฯ นายจอห์น เคอร์รี่, 27 กันยายน พ.ศ. 2558
ลิซันโดร มาร์ติเนซ

นักฟุตบอลชาวอาร์เจนตินา
ลิซานโดร มาร์ติเนซ (สเปน: Lisandro Martínez; เกิด 18 มกราคม ค.ศ. 1998) เป็นนักฟุตบอลชาวอาร์เจนตินา ปัจจุบันเล่นในตำแหน่งเซ็นเตอร์แบ็กให้แก่แมนเชสเตอร์ยูไนเต็ด สโมสรในอังกฤษ และทีมชาติอาร์เจนตินา
เกียรติประวัติ > สโมสร

อาเอฟเซ อายักซ์
เอเรอดีวีซี: 2020–21, 2021–22
KNVB Cup: 2020–21
Johan Cruyff Shield: 2019
แมนเชสเตอร์ยูไนเต็ด
เอฟเอคัพ: 2023–24, รองชนะเลิศ: เอฟเอคัพ ฤดูกาล 2022–23
อีเอฟแอลคัพ: 2022–23
เกียรติประวัติ > ทีมชาติ

อาร์เจนตินา
ฟุตบอลโลก: 2022
โกปาอาเมริกา: 2021, 2024
คอนเมบอล-ยูฟ่า คัพ ออฟ แชมเปียนส์: 2022
วันพีซ สแตมปีด

| วันพีซ สแตมปีด |
| --- | --- |
ใบปิดภาพยนตร์
กำกับ: ทากาชิ โอตสึกะ มาซายูกิ ซาโตะ (ผู้กำกับงานแอนิเมชัน) โฮทากะ โอกาโมโตะ, โนบูฮิโตะ ซูเอ (ผู้กำกับศิลป์)
บทภาพยนตร์: อัตสึฮิโระ โทมิโอกะ, ทากาชิ โอตสึกะ
สร้างจาก: วันพีซ โดย เออิชิโร โอดะ
อำนวยการสร้าง: ฮิโรอากิ โคยามะ
นักแสดงนำ: มายูมิ ทานากะ คาซูยะ นากาอิ อาเคมิ โอกามูระ คัปเปย์ ยามางูจิ ฮิโรอากิ ฮิราตะ อิคูเอะ โอทานิ ยูริโกะ ยามางูจิ คาซูกิ ยาโอะ โจ
ดนตรีประกอบ: โคเฮ ทานากะ
บริษัทผู้สร้าง: โทเอแอนิเมชัน 
ผู้จัดจำหน่าย:  บริษัท โทเอ  ดรีมเอกซ์เพรส  JAM Thailand
วันฉาย:  9 สิงหาคม 2562  19 กันยายน 2562
ความยาว: 101 นาที
ประเทศ: ญี่ปุ่น
ภาษา: ญี่ปุ่น
ทำเงิน: 5.0 พันล้านเยน (ประมาณ 1.4 พันล้านบาท)
วันพีซ สแตมปีด (ญี่ปุ่น: ワンピーススタンピード; โรมาจิ: Wan Pīsu Sutanpīdo; อังกฤษ: One Piece: Stampede) เป็นภาพยนตร์อนิเมะประเภทแอ็กชันผจญภัยสัญชาติญี่ปุ่นที่ออกฉายในปี พ.ศ. 2562 ซึ่งผลิตโดยโทเอแอนิเมชัน และกำกับโดยทากาชิ โอตสึกะ นับเป็นภาพยนตร์เรื่องยาวลำดับที่ 14 ของภาพยนตร์ชุดวันพีซที่อิงจากมังงะชื่อเดียวกันซึ่งเขียนและวาดภาพประกอบโดยเออิชิโร โอดะ สร้างขึ้นเพื่อเฉลิมฉลองการครบรอบ 20 ปีสำหรับการดัดแปลงเป็นอนิเมะของวันพีซที่เริ่มออกอากาศทางฟูจิทีวีในปี พ.ศ. 2542 ออกฉายอย่างเป็นทางการครั้งแรกในโรงภาพยนตร์ที่ประเทศญี่ปุ่นเมื่อวันที่ 9 สิงหาคม พ.ศ. 2562 ส่วนที่ประเทศไทยมีกำหนดออกฉายอย่างเป็นทางการในโรงภาพยนตร์ทั่วประเทศในวันที่ 19 กันยายน พ.ศ. 2562
การผลิต

| วิดีโอหลายคลิปจากแหล่งข้อมูลภายนอก |
| --- | --- |
 "GONG"  มิวสิควิดีโออย่างเป็นทางการของเพลงธีมหลักโดย วานิมะ
การผลิต > การพัฒนา

ได้มีการประกาศภาพยนตร์เรื่องนี้ครั้งแรกหลังจากสิ้นสุดการออกอากาศของเอพพิโซดออฟสกายเปียเมื่อวันที่ 25 สิงหาคม พ.ศ. 2561 และได้มีการประกาศชื่อของภาพยนตร์ไปพร้อมกับตัวอย่างของภาพยนตร์เมื่อวันที่ 11 ธันวาคม พ.ศ. 2561 ในเดือน ธันวาคม พ.ศ. 2561 ณ งานจัมป์เฟสต้า ชูเอชะได้เปิดเผยชุดแต่งกายสำหรับภาพยนตร์ของกลุ่มโจรสลัดหมวกฟางที่ออกแบบโดยเออิชิโร โอดะ ในวันที่ 20 กุมภาพันธ์ พ.ศ. 2562 ได้มีการเผยแพร่คลิปตัวอย่างที่สองของภาพยนตร์ โดยในคลิปจะเปิดเผยข้อมูลของตัวละครใหม่ที่ชื่อ ดักลาส บุลเล็ต กับ บูเอน่า เฟสต้า และได้เปิดเผยว่าโอดะมีส่วนเกี่ยวข้องกับภาพยนตร์เรื่องนี้ในตำแหน่งการออกแบบและควบคุมการผลิต
ในวันที่ 31 กรกฎาคม พ.ศ. 2562 ทากาชิ โอตสึกะได้ทวิตว่าภาพยนตร์ได้สร้างเสร็จสมบูรณ์แล้ว
การผลิต > เพลงธีมและเพลงประกอบ

อัลบั้มเพลงประกอบของภาพยนตร์มีกำหนดวางจำหน่ายในวันที่ 30 ตุลาคม พ.ศ. 2562 โดยค่ายเพลงเอเว็กซ์ แทร็กซ์ ในอัลบั้มนั้นจะมีต้นฉบับเพลงประกอบอยู่ทั้งหมด 40 เพลงที่แต่งโดยโคเฮ ทานากะ ในวันที่ 14 มิถุนายน พ.ศ. 2562 ได้มีการประกาศว่าวานิมะ จะเป็นผู้ทำเพลงธีมหลักที่มีชื่อว่า "GONG" มีกำหนดวางจำหน่ายในวันที่ 17 กรกฎาคม พ.ศ. 2562
การตลาด

เพื่อการโปรโมตภาพยนตร์ได้มีการประกาศว่าผู้ชมภาพยนตร์ 3 ล้านคนแรกจะได้รับมังงะ วันพีซคอมิกส์ -คัน-บันปากุ- ในประเทศไทยผู้ที่ซื้อบัตรชมภาพยนตร์ในรอบพิเศษ 5,000 คนแรกจะได้รับมังงะดังกล่าวในฉบับแปลไทย  เรื่องราวอารัมภบทสองส่วนไปสู่ภาพยนตร์ได้ร่วมอยู่ในอนิเมะตอนที่ 895 และตอนที่ 896 ซึ่งได้ออกอากาศทางฟูจิทีวีเมื่อวันที่ 28 กรกฎาคม พ.ศ. 2562 และวันที่ 4 สิงหาคม พ.ศ. 2562 ตามลำดับ ในเดือน สิงหาคม พ.ศ. 2562 ได้มีการประกาศจับมือกับยูนิโคล่เพื่อจัดจำหน่ายเสื้อยืดลายวันพีซที่อิงตามการออกแบบของภาพยนตร์เรื่องนี้เป็นหลัก ในวันที่ 3 สิงหาคม พ.ศ. 2562 พูมาได้ประกาศจับมือกับ วันพีซ เพื่อออกแบบรองเท้าสนีกเกอร์ลายเรือเทาซันด์ซันนี โดยออกวางจำหน่ายในวันเดียวกับวันออกฉายของภาพยนตร์
ในวันที่ 26 สิงหาคม พ.ศ. 2562 ได้มีการประกาศว่าตั้งแต่วันที่ 30 สิงหาคม พ.ศ. 2562 ผู้ชมภาพยนตร์ 5 แสนคนแรกจะได้รับดีวีดีสุดพิเศษที่มาพร้อมกับเสียงพากย์ที่ถูกลบออกจากภาพยนตร์และเบื้องหลังการสร้าง
การออกฉาย

วันพีซ สแตมปีด จัดฉายรอบปฐมทัศน์ครั้งแรกในโลกที่โอซากะสเตชันซิตีซีเนมา ในเมืองโอซากะ ประเทศญี่ปุ่นเมื่อวันที่ 1 สิงหาคม พ.ศ. 2562 และได้ออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 325 แห่งเมื่อวันที่ 9 สิงหาคม พ.ศ. 2562
อะเรียลลีแฮปปีฟิลม์ได้ออกฉายภาพยนตร์เรื่องนี้ในประเทศใต้หวันเมื่อวันที่ 21 สิงหาคม พ.ศ. 2562 นีโอฟิล์มส์ได้ออกฉายภาพยนตร์เรื่องนี้ในประเทศฮ่องกงเมื่อวันที่ 22 สิงหาคม พ.ศ. 2562 โอเด็กซ์ได้ออกฉายภาพยนตร์เรื่องนี้ในประเทศสิงคโปรเมื่อวันที่ 5 กันยายน พ.ศ. 2562
ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 30 มีนาคม พ.ศ. 2562  ได้จัดรอบพิเศษในโรงภาพยนตร์ระบบ 4DX เมื่อวันที่ 2 ถึง 8 กันยายน พ.ศ. 2562 ต่อมาจัดฉายรอบพิเศษครั้งที่สองเมื่อวันที่ 13 ถึง 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศไทยในวันที่ 19 กันยายน พ.ศ. 2562 ด้วยความร่วมมือของไฟว์สตาร์ เอเจนซี่และอีซูซุ
ซีบีไอพิกเจอร์สยืนยันว่าพวกเขาจะเป็นผู้เผยแพร่ภาพยนตร์เรื่องนี้ที่ประเทศอินโดนีเซีย โดยมีกำหนดออกฉายรอบปฐมทัศน์ในวันที่ 14 กันยายน พ.ศ. 2562 และมีกำหนดออกฉายอย่างเป็นทางการในวันที่ 18 กันยายน พ.ศ. 2562 เมดแมนเอนเตอร์เทนเมนต์ผู้เผยแพร่ภาพยนตร์ในประเทศออสเตรเลียได้จัดฉายภาพยนตร์เรื่องนี้ในรอบปฐมทัศน์ที่งานแมดแมนอนิเมะเฟสติวัลเมื่อวันที่ 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศออสเตรเลียในวันที่ 14 พฤศจิกายน พ.ศ. 2562
คอชมีเดียได้ประกาศว่าพวกเขาจะจัดฉายภาพยนตร์เรื่องนี้ที่ประเทศอิตาลีในวันที่ 24 ตุลาคม พ.ศ. 2562  ฟันนิเมชันฟิมส์ได้ประกาศว่าพวกเขาจะจัดฉายภาพยนตร์เรื่องนี้ในสหรัฐอเมริกาและแคนาดาเฉพาะโรงภาพยนตร์ที่พวกเขาเลือกตั้งแต่วันที่ 24 ถึง 31 ตุลาคม พ.ศ. 2562 ทั้งในเสียงพากย์อังกฤษและเสียงพากย์ญี่ปุ่นที่มีซับอังกฤษ ซีเล็คตาวิชันได้ประกาศว่าพวกเขาจะจัดฉายภาพยนตร์เรื่องนี้ที่ประเทศสเปนและแคว้นกาตาลุญญาในวันที่ 15 พฤศจิกายน พ.ศ. 2562
การตอบรับ > บ็อกซ์ออฟฟิศ

วันพีซ เดอะมูฟวี่ สแตมปีด เปิดตัวที่อันดับ 1 ของบ็อกซ์ออฟฟิศประเทศญี่ปุ่น ทำรายได้มากกว่า 1,646,321,500 เยน (ประมาณ 476 ล้านบาท) จากยอดการขายตั๋ว 1,254,372 ใบภายในสี่วันแรก ต่อมาทำรายได้เพิ่มถึง 3.05 พันล้านเยน (ประมาณ 882 ล้านบาท) จากยอดการขายตั๋ว 2.31 ล้านใบภายใน 9 วันแรก ทำให้เป็นภาพยนตร์ที่กวาดรายได้ถึง 3 พันล้านเยนเร็วที่สุดในบรรดาภาพยนตร์ที่จัดจำหน่ายโดยบริษัท โทเอนับตั้งแต่ปี พ.ศ. 2543 ภายในวันที่ 25 สิงหาคม พ.ศ. 2562 ภาพยนตร์ทำรายได้มากกว่า 4,133,257,100 เยน (ประมาณ 1.1 พ้นล้านบาท) จากยอดขายตั๋ว 3,117,929 ใบภายในสิบเจ็ดวัน ต่อมาในเดือน กันยายน พ.ศ. 2562 ภาพยนตร์ทำรายได้ทะลุ 5 พ้นล้านเยน (ประมาณ 1.4 พ้นล้านบาท) จากยอดขายตั๋ว 3.7 ล้านใบ
นวนิยายดัดแปลง

ภาพยนตร์ดัดแปลงเป็นนวนิยายโดยทัตสึยะ ฮามาซากิ ได้เผยแพร่เมื่อวันที่ 9 สิงหาคม พ.ศ. 2562
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เฟซบุ๊กอย่างเป็นทางการ (ไทย)
วันพีซ สแตมปีด เก็บถาวร 2019-07-26 ที่ เวย์แบ็กแมชชีน ที่เมเจอร์ ซีนีเพล็กซ์
วันพีซ สแตมปิด ที่เครือข่ายข่าวอนิเมะ
สุนิตา ลีติกุล

| สุนิตา จรรยาธนากร |
| --- | --- |

ข้อมูลพื้นฐาน
ชื่อเกิด: สุนิตา ลีติกุล
รู้จักในชื่อ: โบ
เกิด: 16 สิงหาคม พ.ศ. 2518 (49 ปี)
ที่เกิด: จังหวัดสงขลา ประเทศไทย
แนวเพลง: ป็อป อะคูสติก ป็อปร็อค ร็อค โฟล์คร็อค ออลเทอร์นาทิฟร็อค กรันจ์ ลูกทุ่ง เพื่อชีวิต
อาชีพ: นักร้อง
เครื่องดนตรี: เสียงร้อง
ช่วงปี: พ.ศ. 2536–ปัจจุบัน
ค่ายเพลง: Grammy Grand  RPG Music Cream GMM Grammy Mono Music Exact Music
คู่สมรส: ฝันเด่น จรรยาธนากร (2548–ปัจจุบัน)

เว็บไซต์: http://www.beausunita.com/

บุตร: 1 คน
 
สุนิตา จรรยาธนากร (สกุลเดิม ลีติกุล; เกิด 16 สิงหาคม พ.ศ. 2518) ชื่อเล่น โบ เป็นนักร้องหญิงลูกครึ่งไทย-อัฟกานิสถาน คุณพ่อเป็นคนอัฟกานิสถาน และคุณแม่เป็นคนไทย และยังมีเชื้อสายจีน, มอญ, ลาว และพม่า เธอเกิดที่จังหวัดสงขลา แต่มาเติบโตที่ย่านรังสิต เนื่องจากคุณตาของเธอเป็นลาวกับจีน เพราะคุณทวดของเธออยู่สปป.ลาว ส่วนคุณยายเป็นพม่ากับมอญ หลังจากโบสอบเทียบจนจบชั้นมัธยมศึกษาปีที่ 6 ได้ตัดสินใจเดินถือเทปคาสเซ็ท ที่อัดเสียงร้องของเธอ ไปยื่นให้กับทางบริษัทแกรมมี่เพื่อที่จะสมัครเป็นนักร้องในสังกัด
และได้เซ็นสัญญากับแกรมมี่ในปี พ.ศ. 2536 ในวัยเพียง 18 ปีเท่านั้น ในระหว่างที่เข้าเรียนด้านการร้องเพลงอย่างจริงจัง ก็ได้ร้องคอรัสให้กับศิลปินมากมาย รวมทั้งได้ร้องเพลงประกอบละครต่าง ๆ เช่น ลัดฟ้ามาหารัก, พริกขี้หนูกับหมูแฮม ฯลฯ
สุนิตาสมรสกับฝันเด่น จรรยาธนากร นักร้องดูโอ้ฝันดี-ฝันเด่น ซึ่งทั้งคู่ได้พบรักและคบหาดูใจกันมายาวนานถึง 10 ปี เมื่อวันที่ 17 มกราคม พ.ศ. 2548 มีบุตรสาว คือ พิชชารีย์ จรรยาธนากร (ชื่อเล่น : ฮานิ)
ผลงาน > สตูดิโออัลบั้ม

ตัวหนังสือ ตัวหนา คือเพลงที่มีการปล่อยมิวสิควีดีโอออกมา
| วางแผง | ชื่ออัลบั้ม | รายชื่อเพลงในอัลบั้ม |
| --- | --- | --- |
| 1 สิงหาคม พ.ศ. 2539 | Beau (โบ) ชุดแรกของโบ สุนิตา ที่สร้างปรากฏการณ์ทำยอดขายหนึ่งล้านตลับภายใน 1 เดือน ในปี พ.ศ. 2539 ที่ให้โบขึ้นแท่นเป็นนักร้องชื่อดังของสังกัดแกรมมี่  สังกัด : Gmm Grammy  รูปแบบ : เทป , ซีดี |  ไม่อยากรัก (คนที่ไม่อยากรักเรา)  ฉันรู้  ต้องชดใช้  เธอไม่เคยถาม  หลับสบายไหม  ไม่มีอีกแล้ว  หัวใจตกงาน  อยู่คนเดียว  พรุ่งนี้ (จะไปกับเธอ)  อธิษฐาน |
| 30 กรกฎาคม พ.ศ. 2541 | Super Beau (ซูเปอร์ โบ) สังกัด : Grammy Grand , Gmm Grammy  รูปแบบ : เทป , ซีดี |  รักซะแล้ว  เสียใจ  เทนํ้าบนกองทราย   เอายังไงดี   เห็นนํ้าตาฉันไหม  อย่าหลอกกันนะ  ตามใจ  พูดมาเถอะ  ฉันจะจำเธอแบบนี้  ไม่ขอรับรู้  ไม่มีใครรู้  รักซะแล้ว (Backing Track) |
| 23 กันยายน พ.ศ. 2542 | Miracle (อัศจรรย์) สังกัด : Grammy Grand , Gmm Grammy  รูปแบบ : เทป , ซีดี |  อัศจรรย์  ฉันไม่มี...  ไม่มีหัวใจทำไมไม่บอก  บอกอะไรป่านนี้  กลับบ้านไป  แค่คำว่ารัก  เธอน่ะมีฉัน  เธอไม่มีความหมาย  ฉันไปดีกว่า  แบ่งรอยยิ้ม |
| 3 สิงหาคม พ.ศ. 2544 | รักยิ่งใหญ่จากชายคนหนึ่ง สังกัด : RPG , Gmm Grammy  รูปแบบ : เทป , ซีดี , วีซีดี คาราโอเกะ |  เสร็จเขา  อย่าบอกให้ฉันไป  อย่างนี้ต้องยอมเลย  รักยิ่งใหญ่จากชายคนหนึ่ง  แอบรักเธอ  ว่างนักก็รักกันไปก่อน  จะไม่กลับมาอีกแล้ว  ทั้งเจ็บทั้งอาย  เกลียดเธอไม่ลง  ปล่อยเธอขึ้นฟ้า  กีรติ |
| 8 สิงหาคม พ.ศ. 2547 | Enjoy (เอ็นจอย) สังกัด : Music Cream , Gmm Grammy  รูปแบบ : เทป , ซีดี , วีซีดี คาราโอเกะ |  เมื่อไหร่ดีพี่  ถ้าเธอพร้อม ฉันก็พร้อม  จาก...ลมหายใจ  ช่างมัน  ไม่อยากเป็นคนดี  ในสายตาเธอ  เปลือก  เจ้าหญิงในนิยาย  เรื่องของเข็ม  เธอรู้ได้ยังไง  ผู้หญิงใจเดียว |
| 19 ธันวาคม พ.ศ. 2549 | Music (มิวสิค) สังกัด : Music Cream , Gmm Grammy  รูปแบบ : เทป , ซีดี , วีซีดี คาราโอเกะ |  รักแท้หรือแค่เหงา  50-50  ฝากตามเขาที  เสียการทรงตัว  ไม่ได้ตั้งใจ  หนึ่งในไม่กี่คน  อยากจะดีกว่านี้  สิบปาก  เงียบสงบสยบเคลื่อนไหว  คนกลางกลาง |
| 16 กันยายน พ.ศ. 2551 | Beau My Inspiration สังกัด LIVIN'G , Gmm Grammy  รูปแบบ : ซีดี , วีซีดี คาราโอเกะ |  ส่องกระจก (ต้นฉบับ ปั่น ไพบูลย์เกียรติ เขียวแก้ว)  ไกลเท่าเดิม (ต้นฉบับ ไฮดร้า)  รักเธอคนเดียว  บอกหน่อยได้ไหม (ต้นฉบับ จอห์น รัตนเวโรจน์)  รักเธอข้างเดียว  รู้ว่ามันไม่จริง  ผิดจนเกินอภัย (ต้นฉบับ บิลลี่ โอแกน)  ลืม  ขอเวลาตั้งตัว (ต้นฉบับ มาช่า)  อยากให้คิดอีกครั้ง |
ผลงาน > อัลบั้มพิเศษฉลองยอดขาย

| วางแผง | ชื่ออัลบั้ม | รายชื่อเพลงในอัลบั้ม |
| --- | --- | --- |
| 14 พฤศจิกายน พ.ศ. 2539 | Beau 1,000,000 Copies Celebration ชุดพิเศษของโบ สุนิตา ที่สร้างปรากฏการณ์ล้านตลับต่อจากอัลบั้มชุดแรก ในปีเดียวกัน  สังกัด : Gmm Grammy  รูปแบบ : เทป , ซีดี |  ขอเป็นคนของเธอ  ไม่อยากรัก (คนที่ไม่อยากรักเรา)  ฉันรู้  ต้องชดใช้  เธอไม่เคยถาม  หลับสบายไหม  ไม่มีอีกแล้ว  หัวใจตกงาน  อยู่คนเดียว  พรุ่งนี้ (จะไปกับเธอ)  อธิษฐาน  เธอไม่เคยถาม (Remix)  ฉันรู้ (Remix)  ขอเป็นคนของเธอ (Backing Track) |
ผลงาน > มินิอัลบั้ม (อีพี)

| วางแผง | ชื่ออัลบั้ม | รายชื่อเพลงในอัลบั้ม |
| --- | --- | --- |
| 29 พฤษภาคม พ.ศ. 2540 | Beau Light สังกัด : Grammy Grand , Gmm Grammy  รูปแบบ : เทป , ซีดี |  พรุ่งนี้จะรักฉันไหม  อยากให้เธออยู่ตรงนี้ (Light)  ขอเป็นคนของเธอ (Light)  ไม่มีอีกแล้ว (Light)  พรุ่งนี้จะรักฉันไหม (Backing Track)  อยากให้เธออยู่ตรงนี้ (Backing Track)  ขอเป็นคนของเธอ (Backing Track)  ไม่มีอีกแล้ว (Backing Track) |
ผลงาน > อัลบั้มพิเศษ และอัลบั้มรวมเพลงฮิต

The Very Best Of โบ สุนิตา (2543)
Non Electric Project (2544)
I Am Beau (2545)
สีฟ้า Project Deep Blue เพลง "ปล่อย" (2549)
My Inspiration (2551)
Forever Love Hits by โบ สุนิตา (2553)
Best of Beau Sunita (2556)
Beau Sunita 50 Best Hits (2559)
Signature Collection of Beau Sunita (2561)
GRAMMY X RS Best Hits BEAU * PARN ร่วมกับ ปาน ธนพร (Collector's Vinyl Limited Edition จัดจำหน่ายโดย GMM Music : พ.ศ.2567)
ผลงาน > ซิงเกิ้ล

เพลง "เพลงพิเศษ" (คอนเสิร์ต ทำบุญหวังผล 3 # ตอนพิเศษ) (2557)
เพลง "ให้ความคิดถึงได้ทำงาน feat.ปอนด์ ธนา" (2557)
เพลง "เธอคือ" (บรรจุอยู่ในอัลบั้ม CAFE LOVE SONGS) (2558)
เพลง "วันหนึ่ง" ร้องร่วมกับ ปองกูล สืบซึ้ง (Stage Fighter Round 2 Concert) (2560)
เพลง "ความรักครั้งสุดท้าย" (2561)
เพลง "ฉันไม่รู้" (Rhythm of Beau Sunita Concert) (2562)
เพลง "รักตั้งแต่แรก" ร้องร่วมกับ น้องฮานิ (เพลงนี้แต่งโดย บอย โกสิยพงษ์ และ ธารณ ลิปตพัลลภ) (2565)
ผลงาน > ผลงานเพลงลูกทุ่ง

ดาวเรืองดาวโรย (ต้นฉบับ : พุ่มพวง ดวงจันทร์)
ดอกหญ้าในป่าปูน (ต้นฉบับ : ต่าย อรทัย)
ผลงาน > เพลงประกอบละครและภาพยนตร์

ยังรักกันอยู่ใช่ไหม : เพลงประกอบละคร ลัดฟ้ามาหารัก
อยากให้เธออยู่ตรงนี้ : เพลงประกอบละคร พริกขี้หนูกับหมูแฮม
พี่ชายที่แสนดี : เพลงประกอบละคร พี่ชายที่แสนดี
ขอแค่ฝัน : เพลงประกอบละคร เกมรักพยาบาท
แค่คำคำเดียว : เพลงประกอบละคร โดดเดี่ยวไม่เดียวดาย
กีรติ : เพลงประกอบภาพยนตร์ ข้างหลังภาพ
รักครั้งสุดท้าย : เพลงประกอบละคร เมืองมายา เดอะซีรีส์
คุณจะรู้บ้างไหม : เพลงประกอบละคร แก้วลืมคอน
เมื่อรักทักทาย : เพลงประกอบละคร แหวนดอกไม้
วันใหม่ : เพลงประกอบซีรีส์ละคร เซน...สื่อรักสื่อวิญญาณ
อยากมีชีวิตเพื่อเธอ (feat. อ๊อฟ ปองศักดิ์) : เพลงประกอบละคร ใจร้าว
เกลียดเธอไม่ลง เพลงประกอบละคร บ่วงร้ายพ่ายรัก
คนใจร้าย : เพลงประกอบละคร ขุนศึก
รักปนทรมาน : เพลงประกอบละคร เสน่หาเงินตรา
ใจเธอทำด้วยอะไร : ประกอบละคร ภูผาแพรไหม
ถึงเธออีกคน : เพลงประกอบละคร ปลาไหลป้ายแดง
เลือกแล้วคือเธอ : เพลงประกอบละคร ลูกทาส
ไม่คู่ควรได้รักเธอ  : เพลงประกอบละคร เลื่อมสลับลาย
เพลงรักจากฉัน : เพลงประกอบละคร ปดิวรัดา
เจ็บก็ยังจำ : เพลงประกอบละคร วิมานเมขลา
สักวันน้ำตาจะหมดไป : เพลงประกอบละคร เลือดรักทระนง
คนหมดราคา : เพลงประกอบละคร รักกระชากใจ เดอะซีรีส์ ตอน ผัวชั่วคราว
รักซ้ำรอย : เพลงประกอบละคร บ่วงนฤมิต
สายใย  : เพลงประกอบละคร ซีรีส์ลูกผู้ชาย ตอนปัทม์